
ΕΙΣΑΓΩΓΗ 


Το Ζθγο ΑΠϊδΙϊο Μονβιτιβηΐ (Ζ. Α. Μ.), είναι ένα αυτόνομο καλλιτεχνικό (και όχι μόνο) κίνημα. 
ΕΠΙΡΡΟΕΣ ΤΟΥ Ζ.Α.Μ. ΕΙΝΑΙ ΤΟ ΚΙΝΗΜΑ ΤΩΝ ΝΤΑΝΤΑΪΣΤΩΝ, ΟΙ ΚΑΤΑΣΤΑΣΙΑΚΟΙ, Ο 
ΡΕΤΡΟΦΟΥΤΟΥΡΙΣΜΟΣ, Ο ΕΞΠΡΕΣΙΟΝΙΣΜΟΣ, ΤΟ Ο.Ι.Υ., Η ΒΙΟΜΗΧΑΝΙΚΗ ΜΟΥΣΙΚΗ ΚΑΙ ΤΟ ΤΟΥ- 
ΑΚΤ. Το Ζ.Α.Μ. είναι ένας ζωντανός οργανισμός ο οποίος συνεχώς εξελίσσεται. Είναι μια 
αντικαπιταλιστική/ αντικρατική/ διεθνιστική κίνηση με σκοπό τη συνεισφορά στην ανατροπή 
του καπιταλιστικού συστήματος. 

Το ΖΕΚΟ ΟΕΟΟΚΑΡΗΙΟ είναι ένα περιοδικό γεωγραφίας που ακολουθεί την παράδοση της 
επαναστατικής γεωγραφίας: υπάρχει μια γραμμή που συνδέει το έργο των αναρχικών 
γεωγράφων Κροπότκιν και Ρεκλυ με τη ψυχογεωγραφία των Καταστασιακών, τις θεωρίες 
εξάρτησης, τον Ηεσνβγ και τέλος με τη σημερινή μηδενιστική γεωγραφία της εποχής του 
ολοκληρωτικού καπιταλισμού. 

Το καλοκαίρι που μας πέρασε συνέβησαν δύο αξιόλογες εξεγέρσεις με αντί-καπιταλιστικό 
χαρακτήρα. Η μία στη γειτονική Τουρκία όπου ο καπιταλισμός εισβάλλει όλο και σε 
μεγαλύτερο βαθμό τα τελευταία χρόνια δίνοντας ρυθμούς ανάπτυξης, οι οποίοι όμως οδηγούν 
στα ίδια αδιέξοδα που έχουν οδηγήσει και τις υπόλοιπες χώρες. Δεν είναι τυχαίο ότι όλα 
ξεκίνησαν από την απόφαση του τουρκικού κράτους να καταστρέψει ένα μεγάλο πάρκο για 
χάρη ενός καπιταλιστικού οικοδομήματος. Και στη Βραζιλία η κύρια αιτία αντίδρασης 
εκφράζεται ενάντια στην επικείμενη διοργάνωση του Μουντιάλ και των Ολυμπιακών Αγώνων, 
από τις οποίες μόνο οι καπιταλιστές βγαίνουν κερδισμένοι, ενώ η φτώχεια στις φαβέλες 
θερίζει. Το σθένος των διαδηλωτών στις δύο αυτές χώρες μας δίνει κουράγιο και αποτελεί 
πηγή έμπνευσης για όλους εμάς που στην Ελλάδα αυτήν την εποχή ζούμε μια διπλή 
επίθεση: από τη μία οι κρατικές δυνάμεις με την ευλογία του δυτικού κόσμου επιτίθενται στην 
κοινωνία με νομοθετήματα και δυνάμεις καταστολής (εκκενώσεις καταλήψεων, συλλήψεις, 
προληπτικές προσαγωγές, αυτοκτονίες), από την άλλη οι Χρυσαυγίτες όποτε βρίσκουν την 
ευκαιρία να τραμπουκίζουν μετανάστες και να επιτίθενται στους ιδεολογικούς τους εχθρούς 
(με τελευταίο συμβάν τον ξυλοδαρμό σε αφισοκόλληση μελών του ΚΚΕ στο Πέραμα). Τέλος, δεν 
ξεχνάμε και το θάνατο του νεαρού στο τρόλεϊ στα μέσα Αυγούστου μετά από έλεγχο 
εισιτηρίων. Ελπίζουμε η απάντηση να έρθει μέσα από την κοινωνία σύντομα και δυναμικά. 

Το παρόν τεύχος κυκλοφόρησε στις 16 Σεπτεμβρίου 2013. Σαν συνέχεια των γεγονότων, τις πρώτες πρωινές ώρες της 18κ 
Σεπτεμβρίου, δυστυχώς ήρθε και ο θάνατος ενός αντιφασίστα που μας υποχρεώνει να συμπληρώσουμε την έκδοση: 

Ο ΚΜΙεΙί Ρ, ψευδώνυμο που χρησιμοποιούσε για το ήίρ-ήορ ριτήβοΐ του ο Παύλος Φύσσας, 
πέθανε μετά τον τραυματισμό του σε συμπλοκή με ομάδα ακροδεξιών που ανήκουν στη Χρυσή 
Αυγή. Η είδηση μας συγκλονίζει αλλά δεν μας ξάφνιασε. 

Δεν μας ξάφνιασε γιατί γνωρίζουμε τι είναι η Χρυσή Αυγή πολλά χρόνια πριν κατεβεί στις 
εκλογές και ότι η δράση της περιλαμβάνει τραμπουκισμούς, λιντσαρίσματα και επιθέσεις που 
έχουν καταλήξει σε βαριούς τραυματισμούς ή θανάτους, κυρίως μεταναστών αλλά και 
ιδεολογικών εχθρών τους. 

Το γεγονός μας λυπεί αλλά και μας εξοργίζει. Και δεν μας εξοργίζει μόνο αυτό, αλλά και η 
υποκρισία όλων αυτών που τώρα ξαφνικά ανακαλύπτουν ότι οι Χρυσαυγίτες είναι ναζιστές 
και επικίνδυνοι για την κοινωνία. Τα ΜΜΕ που κρατάγανε αποστάσεις και που είχαν αρχίσει να 
φλερτάρουν με την Χρυσή Αυγή, ειδικά μετά τις δημοσκοπήσεις που την αναδείκνυαν 3° κόμμα 
(με ποσοστό 15%), βρίσκουν την ευκαιρία να φλυαρήσουν για το τι πρέπει να γίνει από εδώ και 
στο εξής. Οι πολιτικοί βρήκαν στο γεγονός του θανάτου την ευκαιρία να «χτυπήσουν» την 
Χρυσή Αυγή μπας και ρίξουν την ραγδαία άνοδο της δημοτικότητάς της. Το ζητούμενο όμως 
για εμάς δεν είναι αυτό. Δεν θα αλλάξει κάτι αν οι ψηφοφόροι της Χρυσής Αυγής μετανιώσουν. 
Αν η Χρυσή Αυγή βγει εκτός νόμου, εκτός βουλής. Γιατί θα συνεχίσει να υπάρχει εκεί που ζούμε, 
στους δρόμους και στις γειτονιές. Εκεί που πρέπει να τους πολεμήσει η κοινωνία και να τους 
περιθωριοποιήσει ξανά. 

ΣΥΝΤΑΚΤΙΚΗ ΟΜΑΔΑ ΖΕΚΟ ΟΕΟΟΚΑΡΗΙΟ -Ζ.Α.Μ. 

Μέραε Πρώτα 


Η ΓΑΛΛΙΚΗ ΕΠΑΝΑΣΤΑΣΗ ΚΑΙ Ο ΡΙΖΟΣΠΑΣΤΙΣΜΟΣ ΤΟΥ 
1793 

“0 Χριστός ήταν ο πρώτος αβράκωτος" 

ΦΤΑΝΟΝΤΑΣ ΣΤΟ 1793 βΏη ^ 5Μθί 

Η Γαλλική Επανάσταση σαν γεγονός σημάδεψε απόλυτα την ιστορία και διαμόρφωσε 
εν πολλοίς την πορεία του κόσμου τον 19° αι.. Υπήρξε η κοινωνική επανάσταση που 
κατάργησε την απόλυτη μοναρχία και το φεουδαρχικό σύστημα. Ενέπνευσε τους 
λαούς να διεκδικήσουν την ελευθερία τους και έδειξε περίτρανα ότι ακόμα και οι 
βασιλείς πεθαίνουν. 

Η επανάσταση αυτή χαρακτηρίστηκε αστική (άδικα κατά τη 
γνώμη μου), καθώς οργανώθηκε κυρίως από την ανερχόμενη 
αστική τάξη, η οποία εμπνεύστηκε από το Διαφωτισμό και 
τη Βιομηχανική επανάσταση . Η γαλλική αστική τάξη 
επιζητούσε όμως μόνο τη συνταγματική μοναρχία. Η 
μοναρχία καταργήθηκε τελικά ολοκληρωτικά υπό την 
επίδραση πιο ριζοσπαστών επαναστατών αλλά και του 
λαού (π.χ. των εργατών «αβράκωτων»). 

Μεγάλη επίδραση στο ξέσπασμα της επανάστασης είχε η οικονομική κρίση που είχε 
γονατίσει τους φτωχούς. Η σπάταλη και η πολυτελής ζωή στο βασιλικό ανάκτορο 
των Βερσαλλιών που κατανάλωνε το 20% του γαλλικού προϋπολογισμού υπήρξε 
μεγάλη πρόκληση. 



Ο θανατος του Μαρά 


Ο Λουδοβίκος βλέποντας το αδιέξοδο και 
προσπαθώντας να εξομαλύνει την κατάσταση 
καλεί (για πρώτη φορά από το 1614) σύγκλιση των 
Γενικών Τάξεων (των τριών δηλαδή κυρίαρχων: 
παπάδων, αριστοκρατών και αστών) της Γαλλίας 
το 1789. Η σύγκλιση των Γενικών Τάξεων 
συνοδεύτηκε από παραχωρήσεις του βασιλιά προς 
την τρίτη τάξη , των αστών . Οι εκπρόσωποι της 
Τρίτης Τάξης (που βρίσκονταν σε κόντρα με τις 
άλλες δύο) επικράτησαν και ανακήρυξαν τη 
συνέλευση των τάξεων Εθνική Συντακτική 
Συνέλευση. “Έναρξη της γαλλικής επανάστασης 
αποτελεί μερικές εβδομάδες αργότερα η εισβολή 
του εξεγερμένου πλήθους στη φυλακή της Βαστίλης, στις 14 Ιούλη του 1789. Η Εθνική 
Συντακτική Συνέλευση ψήφισε στις 26 Αυγούστου 1789 τη Διακήρυξη των 
Δικαιωμάτων του Ανθρώπου και του Πολίτη. 

Ένα χρόνο αργότερα, τον Ιούλη του 1790, όλοι πανηγύριζαν την επέτειο με μια μεγάλη 
γιορτή “συναδέλφωσης”. Όχι μόνο οι αριστοκράτες και οι μεσαίες τάξεις αλλά ο ίδιος 
ο βασιλιάς Λουδοβίκος ΙΣΤ' συμμετείχε στη γιορτή. Με το πέρασμα του χρόνου όμως η 
συνταγματική μοναρχία δεν είναι πλέον ανεκτή από το λαό. Ο βασιλιάς Λουδοβίκος 
ΙΣΤ' και η γυναίκα του βασίλισσα Μαρία Αντουανέτα αποκεφαλίστηκαν στην 
γκιλοτίνα το 1793... 

1793. Η ΠΡΩΤΗ ΓΑΛΛΙΚΗ ΔΗΜΟΚΡΑΤΙΑ ΚΑΙ Η ΠΕΡΙΟΔΟΣ ΤΗΣ ΤΡΟΜΟΚΡΑΤΙΑΣ. 
ΡΙΖΟΣΠΑΣΤΙΣΜΟΣ ΚΑΙ ΟΙ ΑΒΡΑΚΩΤΟΙ 


Στη συνέχεια θα παρουσιαστούν τα γεγονότα και οι πρωταγωνιστές των εκρηκτικών 
χρόνων 93-94. Μια διευκρίνηση είναι απαραίτητη. Θα χρησιμοποιώ συχνά τους 
όρους αριστερός-ακροαριστερός. Οι όροι αυτοί δεν έχουν ακριβώς τη σημερινή έννοια 
όπως π.χ . σοσιαλιστής, μαρξιστής κλπ . Η πολιτική αριστερά άλλωστε τότε 
βρισκόταν στα σπάργανά της. Όμως αποτελεί γεγονός ότι οι πολιτικοί όροι αριστερά 
και δεξιά επινοήθηκαν κατά τη διάρκεια της Γαλλικής Επανάστασης. Για την ακρίβεια 
αυτός ο διαχωρισμός ξεκίνησε από τη διάταξη των καθισμάτων στη σύγκλιση των 
τάξεων. Εκείνοι που κάθονταν στα αριστερά αντιτάχθηκαν γενικά τη μοναρχία και 
υποστήριξαν την επανάσταση και τη δημοκρατία σε αντίθεση με εκείνους που 
κάθονταν δεξιά. Με πολιτικούς όρους, σήμερα χαρακτηρίζονται ακροαριστεροί της 
Γαλλικής επανάστασης εκείνοι που είχαν πιο αριστερές πολιτικές απόψεις (με τη 
σημερινή έννοια της λέξης) από τους αριστερούς της επανάστασης (τους 
Γιακωβίνους κυρίως αλλά και τους Γιρονδίνους τα πρώτα χρόνια της επανάστασης ) 
που όπως είπαμε πήραν το όνομα τους από το γεγονός ότι καθόταν αριστερά στη 
βουλή κατά τη διάρκεια των επαναστατικών χρόνων. 


ΓΙΡΟΝΔΙΝΟΙ 

Οι Γιρονδίνοι ήταν πολιτική ομάδα, που δημιουργήθηκε πριν από τη Γαλλική 
Επανάσταση και έδρασε κατά τη διάρκειά της. Στηρίχτηκαν κατεξοχήν από τους 
επιχειρηματικούς κύκλους του Παρισιού. Αστοί και οι ίδιοι, αποδοκίμαζαν τον ταξικό 
αγώνα και δεν υποστήριξαν ποτέ ιδέες περί ισότητας των τάξεων. Ο 
επαναστάτη μένος λαός και η φτωχολογιά, τους αντιμετωπίζουν με καχυποψία που 
σύντομα θα μετατραπεί σε μίσος. 

Αποτελώντας τη μετριοπαθή πτέρυγα των επαναστατών, πέτυχαν το Μάρτιο του 
1792 να προσκληθούν από τον Λουδοβίκο ΙΣΤ' να συμμετάσχουν στην κυβέρνηση 
Ντυμουριέ, παίρνοντας αρκετά υπουργεία. Απογοητεύτηκαν όμως, γιατί δεν 
κατάφεραν να ελέγξουν ολοκληρωτικά τη νέα κυβέρνηση, όπως επεδίωκαν, και ήρθαν 
σε ρήξη με το βασιλιά. Θα πληρώσουν με αίμα τη μετριοπαθή τους στάση καθώς θα 
αντιμετωπίσουν το μίσος των Αβράκωτων και των Γιακωβίνων. 


ΑΒΡΑΚΩΤΟΙ ( 53115 - 011101165 ) 

Η πλειοψηφία τους προερχόταν από τις κατώτερες τάξεις (εργάτες). Αποτέλεσαν τη 
βάση του επαναστατικού στρατού. Τα κυριότερα πολιτικά ιδεώδη των 53η5-ουΙοΐΙθ5 
ήταν η λαϊκή δημοκρατία , η κοινωνική και οικονομική ισότητα , η απόρριψη της 
οικονομίας της ελεύθερης αγοράς, και το μένος ενάντια στους αντεπαναστάτες 
(παπάδες, βασιλικούς κλπ). Οι 53Π5-<:υΙοΙΙθ5 υποστήριξαν τις ακροαριστερές φατρίες 
της Παρισινής Κομμούνας: τους Λυσσασμένους και τους Εμπερτιστές. Υποστήριξαν 
επίσης τις σφαγές των αντεπαναστατών. 

Γεγονός είναι ότι αποτέλεσαν τον κινητήριο μοχλό της επανάστασης. Ο Ροβεσπιέρος 
φοβόνταν τη δύναμή τους (αν και δε συμφωνούσε με πολλές από τις «ακραίες» 
απόψεις τους) και έτσι τους σέβονταν. Μοιραία οι Αβράκωτοι επηρέασαν τη δράση 

του. Διαμορφώθηκε μία συμμαχία μεταξύ Αβράκωτων και Γιακωβίνων (κάτι σαν 
άτυπη συγκυβέρνηση) που πήγε την επανάσταση σε ακραίες καταστάσεις. 

ΛΥΣΣΑΣΜΕΝΟΙ 

Με τα σημερινά δεδομένα είχαν απόψεις ακροαριστερές ή και πρωτοαναρχικές με τις 
οποίες δε συμφωνούσε ο Ροβεσπιέρος. Τα αιτήματα των Λυσσασμένων 
περιλάμβαναν: Μείωση των τιμών, καταστολή της αντεπαναστατικής 

δραστηριότητας, κοινωνική και όχι μόνο συνταγματική ισότητα κλπ. Ηγετική φιγούρα 
υπήρξε ο .Μ<:ο|υθ5 Κουχ. Είχαν την υποστήριξη των δειηδ-ουΙοΐΐθδ. Πολλοί από αυτούς 
προσχώρησαν στους Εμπερτιστές. Συνεχιστής τους υπήρξε ο Μπαμπέφ (πρόδρομος 
των αναρχικών). Το όνομά τους χρησιμοποιήθηκε σαν φόρος τιμής από μία ομάδα 
καταστασιακών στα γεγονότα του Μάη το 1968. 


ΣΥΜΜΑΧΙΑ ΑΒΡΑΚΩΤΩΝ ΚΑΙ ΓΙΑΚΩΒΙΝΩΝ 

Ο Μαξιμιλιανός Ροβεσπιέρος ("αδιάφθορος") 
το 1789 εξελέγη αντιπρόσωπος στη Συνέλευση 
των Τάξεων στην οποία δεν έτυχε αρχικώς 
καμίας διάκρισης. Τότε ο Ροβεσπιέρος ήταν 
ακόμη μετριοπαθής και υπέρ της βασιλείας... 

Μετά την άλωση της Βαστίλης, ετέθη 
επικεφαλής το 1790 των Γιακωβίνων. Η 
αντιεπαναστατική συσπείρωση των 
Ευρωπαίων ηγεμόνων προκάλεσε ρήξη στο 
εσωτερικό μέτωπο της Γαλλίας. Εκδηλώθηκαν 
φιλοβασιλικές εξεγέρσεις όπως στη Βανδέα. 
Για την αντιμετώπιση της κρίσης σχηματίστηκε 
με την συγκατάθεση της Συμβατικής 
Συνέλευσης η Επιτροπή Κοινής Σωτηρίας, με επικεφαλής αρχικά τον Δαντόν. 

Η χρονιά 1793 είναι το σημείο όπου οι Γιακωβίνοι, η ριζοσπαστική πτέρυγα της 
αστικής τάξης, αναγκάζονται να συνεργαστούν με τους Αβράκωτους (δδΠδ-ουΙοΙΐθδ), 
τον “όχλο” του Παρισιού, βλέποντάς τους ως μοναδική ελπίδα για να κρατηθεί όρθια 
η επανάσταση. Η είσοδος των φτωχών ανθρώπων στην πολιτική σκηνή έκανε το 
1793 την πιο ενδιαφέρουσα και ανοιχτή σε ριζοσπαστισμό περίοδο της 
επανάστασης. 

Στις 2 Ιουνίου 1793 οι Γιρονδίνοι απέτυχαν να αντισταθούν στην έφοδο των 
"Αβράκωτων", της λαϊκής μάζας, οι οποίοι ήταν υποκινημένοι από το Ροβεσπιέρο και 
τους "Ορεινούς" (τους Ιακωβίνους δηλαδή που ονομάστηκαν έτσι από τη θέση που 
καταλάμβαναν στα ορεινά έδρανα της Συνέλευσης). Οι "Ορεινοί", εξοργισμένοι από τη 
δολοφονία του Μαρά (αδιάλλακτου επαναστάτη, ριζοσπάστη αρθρογράφου και 
Γιακωβίνου) από τη Σαρλότ Κορντέ, πιθανότατα όργανο των Γιρονδίνων, έστρεψαν 
τους "Αβράκωτους" εναντίον των πρώτων . Οι "Αβράκωτοι" κατάφεραν να 
επικρατήσουν των Γιρονδίνων και να προκαλέσουν τη σύγκλιση Επαναστατικού 
Δικαστηρίου εναντίον τους. Το αποτέλεσμα ήταν η σύλληψη και εκτέλεση 29 
Γιρονδίνων. 

Έτσι όταν οι Ορεινοί κατέλαβαν την εξουσία το 179Β, ο Ροβεσπιέρος έγινε 
ουσιαστικός αρχηγός της επανάστασης. Ο Ροβεσπιέρος λοιπόν διαδέχτηκε το Δαντόν 
ως επικεφαλής της Επιτροπής Κοινής Σωτηρίας. Ψήφισε το θάνατο του Λουδοβίκου 
ΙΣΤ' και υπέρ της κατάργησης της Βασιλείας . Στην περίοδο της κυριαρχίας του 
επικρατούσε απόλυτη Τρομοκρατία, στηριζόμενη στα Επαναστατικά Δικαστήρια και 
στην περίφημη Επιτροπή Κοινής Σωτηρίας. Για να εδραιώσει την εξουσία του 
προχώρησε σε προγραφές εναντίον των Γιρονδίνων και στη φυσική εξόντωση 
πολλών συντρόφων του (όπως του Δαντόν). Τα μέτρα για την αντιμετώπιση της 
κατάστασης στράφηκαν όχι μόνο εναντίον των αριστοκρατών και των μετριοπαθών 
πολιτικών, αλλά και κατά των μεγαλοαστών. Το ζήτημα ήταν η αντιμετώπιση του 
εσωτερικού εχθρού και σκοπός η ολοκληρωτική εξόντωσή του . Η περίοδος αυτή 
ονομάστηκε Τρομοκρατία (θανατώθηκαν πάνω από 35.000 άνθρωποι). 

Παράλληλα, καθιέρωσε τη λατρεία του Υπέρτατου Όντος ως θεότητα του Ορθού 
Λόγου, λατρεία της οποίας ανακηρύχθηκε Μέγας Ποντίφικας. 

Η Τρομοκρατία, όπως αποκαλείται αυτή η περίοδος των τριών μηνών, τελείωσε με το 
πραξικόπημα της 9ης Θερμιδόρ το οποίο έγινε από τους επαναστάτες που 
φοβούνταν πλέον για τη ζωή τους, καθώς ο Ροβεσπιέρος μάλλον θα προχωρούσε σε 
νέο ξεκαθάρισμα (όπως είχε κάνει ήδη με τους Γιρονδίνους). Συνελήφθη λοιπόν μαζί 
με τον αδελφό του Αυγουστίνο, τον Σαιν Ζυστ, τον Κουτόν και άλλους Γιακωβίνους. 
Την επόμενη ημέρα (28 Ιουλίου), ο Ροβεσπιέρος οδηγήθηκε στη λαιμητόμο χωρίς δίκη. 
Την εκτέλεση του Ροβεσπιέρου ακολούθησαν εκτελέσεις 120 περίπου Γιακωβίνων και η 
διάλυση της λέσχης τους. 


ΕΜΠΕΡΙΣΤΕΣ ΚΑΙ Η ΣΥΓΚΡΟΥΣΗ ΤΟΥ ΡΟΒΕΣΠΙΕΡΟΥ ΜΕ ΤΗΝ ΑΚΡΟΑΡΙΣΤΕΡΑ 

Οι Εμπερτιστές αποτελούσαν την άθεη φράξια της ακροαριστεράς. Πήραν το όνομά 
τους από το δημοσιογράφο Ζακ Ηβ6βΠ. Αναδείχτηκαν κατά τη διάρκεια της 
τρομοκρατίας που την υποστήριξαν με πάθος. Ενδεικτικό της δύναμής τους ήταν ότι 
ο υπουργός πολέμου το 1793 ήταν Εμπερτιστής. Επίσης κάποιοι Εμπερτιστές 
πρωτοστατούσαν στο πόλεμο ενάντια στους φιλοβασιλικούς στη Βανδέα και κάποιοι 
από αυτούς κατηγορήθηκαν για σφαγές και ακρότητες. 

Το 1793 ο ΗθόθΠ πρωτοστάτησε με τους αβράκωτους στη διάλυση των Γιρονδίνων. Η 
δύναμή τους αυξανόταν επικίνδυνα κάνοντας τον Ροβεσπιέρο (ο οποίος στα 
οικονομικά και θρησκευτικά ζητήματα ήταν πιο μετριοπαθής) να φοβάται τον έξαλλο 
επαναστατικό ζήλο τους. Επίσης τον ενοχλούσε η αθεΐα 
τους. Μάλιστα για κάποια περίοδο οι Εμπερτιστές πέτυχαν 
την αποχριστιανοποίηση της Γαλλίας . Το 1794 
προσπάθησαν με πραξικόπημα να ανατρέψουν τους 
Γιακωβίνους. Απέτυχαν και είκοσι απ’ αυτούς οδηγήθηκαν 
στην γκιλοτίνα. Η αποχριστιανοποίηση της Γαλλίας δεν 
ολοκληρώθηκε ποτέ λόγω και των επιλογών του νικητή της 
σύγκρουσης, Ροβεσπιέρου. Κάποιοι Εμπερτιστές θα 
εκδικηθούν καθώς θα συμμετάσχουν στο πραξικόπημα 
εναντίον του Ροβεσπιέρου και των Γιακωβίνων. Η ταξική 
σύγκρουση που οι Γάλλοι ριζοσπάστες προωθούσαν 
δυσαρεστώντας την πλειοψηφία των Γιακωβίνων, θα 

θαφτεί οριστικά από το Διευθυντήριο (που ασκούσε την εξουσία από το 1794 και 
μετά), ενώ σταδιακά άνοιγε και ο δρόμος για το Ναπολέοντα και την κατάλυση της 
Δημοκρατίας. 


ΜΙΑ ΚΡΙΤΙΚΗ ΤΟΥ 1793 

Σήμερα η επανάσταση εκθειάζεται από πολλούς όχι και τόσο επαναστάτες 
(σοσιαλοδημοκράτες, νεοφιλελεύθερους, δεξιούς κλπ). Με μία μικρή ένσταση από την 
πλευρά τους. Όλοι αυτοί καταδικάζουν την περίοδο της τρομοκρατίας και της βίας, 
ενώ συνάμα εκθειάζουν τη διακήρυξη για τα ανθρώπινα δικαιώματα, τη πτώση της 
βασιλείας (καταδικάζοντας βέβαια τον αποκεφαλισμό του βασιλιά) κλπ. Κρατάνε το 
καλό και διώχνουν το κακό σαν τα παιδάκια που πετάνε τις βρωμιές κάτω από το 
χαλί. Κοινώς κοροϊδεύουν, γιατί η γαλλική επανάσταση δε θα σωζόταν απέναντι σε 
τόσους εχθρούς, αν οι Γιακωβίνοι και οι ακροαριστεροί (αβράκωτοι, εμπερτιστές κλπ) 
δεν ήταν τόσο απόλυτοι και εχθρικοί εκέινο το αιματοβαμμένο 1793, απέναντι στον 
παλιό κόσμο. 

Πρώτον η επαναστατική μανία, η ριζοσπαστικότητα και η βιαιότητα του λαού και 
των Γιακωβίνων ήταν που μετέτρεψε το γαλλικό στρατό σε ανίκητη μηχανή. Νίκησε το 
συνασπισμό κρατών-αυτοκρατοριών που του επιτέθηκαν πετυχαίνοντας μία 
αξεπέραστη και σπάνια επαναστατική εποποιία. Ενδεικτικά αναφέρω ότι από 
αμυνόμενος που αρχικά ήταν, όταν αναγκάστηκε να υπερασπιστεί την επανάσταση 
απέναντι στις μεγάλες δυνάμεις που εισβάλανε στη Γαλλία, μετατράπηκε σε 
θριαμβευτή που απώθησε τους εισβολείς και πάταξε τα εσωτερικά μέτωπα 
(αντεπαναστάσεις όπωςπ.χ. στη Βανδέα ), ενώ εισέβαλε και σε εχθρικά κράτη 
κατανικώντας τους εχθρούς. 

Οι αξιωματικοί του (που ειδικά στην αρχή του πολέμου ήταν ριζοσπάστες δηλαδή 
Γιακωβίνοι, εμπερτιστές κλπ ) αντικατέστησαν τους παλιούς αξιωματικούς- 
αριστοκράτες και εισήγαγαν την καινοτομία και τον αυτοσχεδιασμό στις 
στρατιωτικές επιχειρήσεις. Οι υπόλοιποι στρατοί είχαν κολλήσει σε παλιές 
συντηρητικές-αριστοκρατικές στρατιωτικές τακτικές (ενδεικτικά αναφέρω ότι πρώτη 
φορά χρησιμοποιήθηκε αερόστατο σε στρατιωτική επιχείρηση από τους Γάλλους και 
ότι στον επαναστατικό στρατό διέπρεψε ένας μαύρος στρατηγός, ο πατέρας του 
διάσημου συγγραφέα Δουμά!). Ο γάλλος στρατιώτης επίσης ήταν ανίκητος, καθώς 
πολεμούσε για την ελευθερία του. 

Είναι εύκολα κατανοητό ότι αυτά δε γίνονται αν δεν υπάρχει πίστη και πάθος. Οι 
επαναστάτες για πρώτη φορά στην ιστορία κάλεσαν όλο το λαό στα όπλα και 
διεξήγαγαν ολοκληρωτικό πόλεμο. Αν δεν το έκαναν αυτό σίγουρα θα έχαναν και η 
διακήρυξη των δικαιωμάτων του ανθρώπου και του πολίτη θα ήταν ένα κενό γράμμα, 
χωρίς τη βαρύτητα που τελικά απέκτησε μετά την εδραίωση της επανάστασης. 

Όσο για το ζήτημα της εξόντωσης πολλών αριστοκρατών και ιερωμένων στη 
διάρκεια της τρομοκρατίας, πολλά έχουν λεχθεί. Ο Μαρά δήλωνε ότι στο εσωτερικό 
βρίσκονταν ο πραγματικός εχθρός. Και πράγματι οι ευγενείς και οι παπάδες 
περίμεναν την κατάλληλη στιγμή στα πρώτα χρόνια της επανάστασης, για να 
επιβάλουν με τη βοήθεια ξένων δυνάμεων τη Μοναρχική παλινόρθωση. Οι 
επαναστάτες συνέτριψαν όμως αυτές τις προσδοκίες και κάθε συνωμοσία. Αυτό που 

είναι λογικό κάποιος να καταδικάσει, και επιβάλλεται άλλωστε από την 
επαναστατική ηθική, είναι οι ακρότητες που συνέβησαν την περίοδο της 
τρομοκρατίας (καθώς μέχρι και παιδιά εκτελέστηκαν). 

Πολλοί πάλι, κρίνοντας αρνητικά το 1793, αντιλέγουν ότι η επανάσταση κράτησε 
τελικά λίγο (1789-1799) για το τόσο αίμα που χύθηκε για το τίποτα, ότι άνοιξε το 
δρόμο στο Ναπολέοντα κλπ . Πάλι έχουν λάθος, γιατί η επανάσταση ανήκει στις 
κλασσικές ιστορικές περιπτώσεις που ενώ φαινομενικά αποτυχαίνουν στον απώτερο 
βραχυχρόνιο σκοπό τους, έχουν τελικά τεράστια επιρροή μακροχρόνια και τελικά 
επικρατούν στο βάθος του χρόνου. Η επανάσταση κράτησε τόσο όσο χρειαζόταν για 
να σκοτώσει τη γαλλική συντηρητική τάξη . Αν και η βασιλική παλινόρθωση 
πραγματοποιήθηκε τον 19° αι., η αριστοκρατία δε μπόρεσε να αναστηθεί από το 
φέρετρο οπού οι επαναστάτες την τοποθέτησαν. Ο παλιός κόσμος (γαλλική μοναρχία 
και αριστοκρατία) πέθανε οριστικά τον 19ο αι., καθώς ο λαός δε ξέχασε ποτέ τα 
διδάγματα του 1789 και τις κατακτήσεις της γαλλικής επανάστασης. 

Τέλος, πολλά λέγονται για τους Γιακωβίνους και το Ναπολέοντα αλλά λίγα για τους 
υπόλοιπους επαναστάτες (λυσσασμένους, εμπερτιστές κλπ.). Λογικό από την πλευρά 
της συντήρησης που παρουσιάζει την ιστορία σε μορφή που τη βολεύει. Όμως και 
από την πλευρά της αριστεράς υπάρχει μία άγνοια για τις αριστερές και αναρχικές 
ρίζες της Γαλλικής επανάστασης. 

Όπως και να έχει η Γαλλική επανάσταση έχει να κάνει με την αριστερά και μάλιστα 
πολύ. Πρώτον γιατί επηρεάστηκε από τον ιδεολογικό ριζοσπαστισμό που χρόνια 
αργότερα θα εξελισσόταν σε μαρξισμό, σοσιαλισμό, αναρχισμό κλπ. Δεύτερον, γιατί η 
ίδια σαν γεγονός βοήθησε στη διαμόρφωση των προαναφερθέντων ιδεολογικών 
ρευμάτων. Ο Μαρξισμός επηρεάστηκε βαθύτατα από το Γιακωβινισμό (για να μη 
πούμε για το Λένιν). Ο Νετσάγιεφ θαύμαζε το Ροβεσπιέρου. Ο Κροπότκιν τόνισε τη 
σημασία των αβράκωτων στο θρίαμβο της γαλλικής επανάστασης, καθώς όλα 
οφείλονταν στην αυθόρμητη μαχητικότητα του λαού στους δρόμους. Τέλος ο Μαμπέφ 
παιδί της γαλλικής επανάστασης και δημιουργός του «κινήματος των ίσων» από 
πολλούς θεωρείται ένας από τους πρώτους αναρχικούς. 

Φαντάζομαι ότι πολλοί επαναστάτες δεν ήθελαν να ταυτιστούν με την περίοδο της 
τρομοκρατίας και γενικά με την αιματοχυσία της Γαλλικής επανάστασης (όπως για 
παράδειγμα ο Σορέλ). Πολλοί επίσης την καταδίκασαν γιατί άνοιξε το δρόμο στο 
Ναπολέοντα. Τέλος πολλοί τη θαυμάζουν για άλλους λόγους. Σκότωσε τη φεουδαρχία 
και άνοιξε το δρόμο στον καπιταλισμό. 

Όπως και να έχει άνοιξε τους ασκούς του Αιόλου για τον κόσμο της συντήρησης και 
της πλουτοκρατίας. Επίσης έθεσε ζητήματα (ελευθερία, ισότητα, αδελφότητα) που 
ακόμα και τώρα δεν έχουν λυθεί. Έθεσε ερωτήσεις που περιμένουν ακόμα την 
απάντηση. 

Με άλλα λόγια η Γαλλική επανάσταση ξεκίνησε κάτι που δεν έχει ολοκληρωθεί. 

ΠΑΝΑΓΙΩΤΗΣ ΞΗΡΟΥΧΑΚΗΣ 

Μέραδ Δεύτερα 


ΕΝΑ ΞΕΚΑΘΑΡΙΣΜΑ ... «ΚΑΛΛΙΤΕΧΝΙΚΗΣ» ΦΥΣΕΩΣ 


Από ότι φαίνεται ισχύει ότι στους δύσκολους καιρούς είναι ευκαιρία για ένα καλό 
ξεκαθάρισμα. Ξεκαθάρισμα ποιοι είναι οι φίλοι μας και ποιοι οι εχθροί μας, ποιοι 
είναι οι πλούσιοι και ποιοι οι φτωχοί, ξεκαθάρισμα ποιοι είναι άνθρωποι και ποιοι 
είναι ζώα και ούτω κάθε εξής.... 

Εδώ όμως θα ήθελα να μιλήσω για ένα άλλο ξεκαθάρισμα. Για αυτό που έχει να κάνει 
με τον καλλιτεχνικό κόσμο. 

Πόσο αμέτοχοι μπορεί να παραμένουν τραγουδιστές, ηθοποιοί, συνθέτες κλπ., στις 
κοινωνικές εξελίξεις; 

Θα αντιπαραβάλω, λοιπόν, δύο περιπτώσεις εκπροσώπων των ελλήνων 
«καλλιτεχνών» για να ξεκαθαρίσω και εγώ στο μυαλό μου, με ποιους είμαι τελικά. 

Μερικές από τις σπάνιες φορές που κάνω ζάπινγκ στην Τν έχω πέσει δύο φορές σε 
εκπομπές που καλεσμένος ήταν ο ηθοποιός Γεράσιμος Γεννατάς. Να επισημάνω ότι 
αγνοούσα την ύπαρξή του μέχρι τότε! Τον άκουσα λοιπόν σε μια εκπομπή στην 
(πρώην) ΝΕΤ να κακαρίζει μιμούμενος φαινομενικά τις κότες!!! Έκανα λάθος όμως, 
όπως εξήγησε αργότερα μιμούταν τους έλληνες.... Τους απαθείς έλληνες που εν 
καιρώ κρίσης στέκονται σούζα μπροστά στους εξουσιαστές και σε όλους όσους 
ευθύνονται για την κατάντια της ελληνικής κοινωνικής πραγματικότητας. Σε κάθε 
ερώτηση της δημοσιογράφου ο Γεννατάς δεν έχανε την ευκαιρία να κακαρίζει και με 
αυτόν τον τρόπο να φέρνει την κακομοίρα τη δημοσιογράφο σε δυσάρεστη θέση η 
οποία προσπαθούσε να αλλάξει διακριτικά «θέμα», να σοβαρέψει την συνέντευξή της 
που ο ηθοποιός είχε κάνει «κοτέτσι». Εν ολίγοις ο Γεννατάς σε κάθε ερώτηση έψαχνε 
ευκαιρία για να σχολιάσει τις κοινωνικές εξελίξεις και να περάσει ένα μήνυμα 
αφύπνισης. Το πόσο αποτελεσματικό είναι αυτό, είναι άλλο θέμα. Η ουσία είναι ότι 
χρησιμοποίησε την ευκαιρία που είχε για δημοσιότητα ως ηθοποιός για να «μιλήσει» 
στον κόσμο για αυτό που τα τελευταία χρόνια απασχολεί το σύνολο της κοινωνίας. 
Το ίδιο επανέλαβε πρόσφατα σε μια εκπομπή του ΣΚΑΙ μόνο που αυτή τη φορά η 
παρουσιάστρια ήταν προετοιμασμένη και έκανε....χαβαλέ. Ο Γεννατάς όμως το βιολί 
του... 

Από την άλλη, διάβασα προχτές, ότι ο πολυαγαπημένος (μεταξύ των οποίων και 
εμένα) ως τραγουδιστής και μουσικός Σωκράτης Μάλαμας δεν επέτρεψε σε μια ομάδα 
Γονέων και Εκπαιδευτικών να κάνουν μια τρίλεπτη παρέμβαση και να αναρτήσουν ένα 
πανό πριν την έναρξη της συναυλίας του, διαμαρτυρόμενοι για την υποβάθμιση της 
παιδείας. Έδωσε εντολή ο ίδιος από ό,τι διάβασα στους μπράβους να αποτρέψουν 
κάτι τέτοιο πάση θυσία, κάτι που επιτεύχθη. Το γεγονός έλαβε χώρα στη συναυλία 
της Πετρούπολης το Σάββατο 7 Σεπτεμβρίου. Για την ίδια συναυλία το κανάλι ΜΕΘΑ 
την επόμενη μέρα έκανε εκτενές αφιέρωμα, εκθειάζοντας το ενεπΐ όσο και τον ίδιο τον 
Μάλαμα. 

Και σκέφτομαι τώρα εγώ ότι αν συνδυάσω τα δύο αυτά γεγονότα, μπορώ να κάνω 
ένα πολύ καλό ξεκαθάρισμα . Ο Μάλαμας ο οποίος αν δεν ήταν φίλος του ο 
αείμνηστος Παπάζογλου θα ήταν ακόμα στην Κοζάνη-Γρεβενά να μαζεύει μανιτάρια 
(κάτι που τώρα θεωρώ ότι το έχει αναθέσει στους υπηρέτες του) δεν θέλησε να 
χαλάσει το ΐιτΐ39 6 του εν όψει ανταπόκρισης-προβολής του από το χείριστο 
τηλεοπτικό κανάλι ΜΕΘΑ ΘΗΑΝΝΕΙ. Γιατί νομίζω ότι ούτε ο ίδιος διαφωνεί με τη 

διαμαρτυρία ενάντια στην υποβάθμιση της παιδείας, αλλά όχι ... όπως δήλωσε και 
στη δημοσιογράφο του ΜΕΟΑ: αυτός (ως καλλιτέχνης) είναι ο ρεπόρτερ (εννοώντας 
της κοινωνίας προφανώς) και ότι αν καεί το σόμπαν θα είναι εκεί να το περιγράφει. 
Πληροφορηθήκαμε μάλιστα ότι έχει περάσει πολύ δύσκολα στη ζωή του και πλέον δεν 
έχει την πολυτέλεια να στενοχωριέται. Γενικά μίλησε πολύ για τον εαυτό του....αλλά 
μην τον ενοχλείτε τον άνθρωπο με δυσάρεστες καταστάσεις .... έχει περάσει δύσκολα. 

Αυτός λοιπόν είναι ο «καλλιτέχνης» που με τόση θέρμη υποστηρίζουν οι φίλοι μου οι 
εναλλακτικοί, αναρχικοί, αριστεροί κλπ. Και εγώ ο ίδιος δηλαδή. Μέχρι χτες 
τουλάχιστον. Γιατί τον καιρό της φρίκης αποφάσισα να ξεκαθαρίσω ότι δεν θα 
ανεχτώ άλλο τον αυτάρεσκο, αλαζόνα και «εναλλακτικό καλλιτέχνη» της έντεχνης 
μουσικής σκηνής. Σκέφτομαι μάλιστα να πετάξω όλη τη δισκογραφία του, να τον 
βγάλω από τη ζωή μου να ξεκαθαρίσω λίγο στο μυαλό μου ποιοι είναι μαζί μου στη 
ζωή και ποιοι έχουν επιλέξει να είναι μόνοι τους. Γιατί όσους θαυμαστές και να έχει ο 
Μάλαμας θα είναι πάντα μόνος ... όπως τότε, τον παλιό καλό καιρό που δεν τον 
ήξερε ούτε η μάνα του...τότε που έκανε προσπάθειες για να προφέρει σωστά το ν και 
το λ... για να ακούγεται εύπεπτος στο κοινό. Και τα κατάφερε ο μπαγάσας... 

Λεύτερης Σ. 

ΜέροΒ Τρίτα 


ΤΑΙΝΙΕΣ ΔΥΣΤΟΠΙΑΣ (4° ΑΦΙΕΡΩΜΑ) * 


ΡΑΟΡΙΟ ΒΙΜ (2013) 


Πρόκειται για υπερπαραγωγή που δανείζεται στοιχεία από 
το “Στρατιώτες του Σύμπαντος”, το “Γκοτζίλα”, τη 
γιαπωνέζικη αισθητική 50-ΡΙ κλπ. Περισσότερο όμως κοιτά 
προς το “Στρατιώτες του Σύμπαντος”. Όχι όμως την ταινία. 
Γιατί αν στην ταινία του Βερχόφεν υπήρχε έκδηλη η σάτιρα 
στο φουτουριστικό φασισμό που οραματιζόταν το βιβλίο, η 
ταινία “Ρ^οΐΓΐο Βίηι” μένει πιστή στο δεύτερο. Στο βιβλίο 
λοιπόν “Στρατιώτες του Σύμπαντος” (με το οποίο 
ουσιαστικά ξεκίνησε το υποείδος της μιλιταριστικής 
επιστημονικής φαντασίας), ο δεξιός Χάινλαιν οραματίζεται 
μία μιλιταριστική κοινωνία που σώζει τον κόσμο από τους 
εξωγήινους. Το μιλιταριστικό 5ϋ-ΡΙ του “ΡειοΐΤίο Βίηι” είναι 
μέτριο (με κάποια βέβαια ομολογουμένως καλά στοιχεία), 
ενώ περισσότερο χρησιμεύει σαν προπαγάνδα για τον 
αμερικανικό στρατό, όπως και αρκετές άλλες 
χολιγουντιανές δυστοπικές ταινίες (για περισσότερα διάβασε το “ΔΥΣΤΟΠΙΑ ΚΑΙ 
ΝΕΟΦΙΛΕΛΕΥΘΕΡΙΣΜΟΣ” στο 9° τεύχος του ΖΕΡΟ ΟΕΟΟΡΑΡΗΙΟ 



ΖΕΒΡΑΜΑΝ 2: Α113οΙ< οπ ΖθΙ>Γ3 Οΐγ (2010) 

Το Τόκιο έχει μετονομαστεί σε Ζθότδ Οΐΐγ (!), και έχει θεσπιστεί 
μια “Ώρα ΖθΙοτει" που αρχίζει στις 5:00 για πέντε λεπτά στα 
οποία η κυβέρνηση επιτρέπει στην Ζθότει αστυνομία να επιτεθεί 
σε οποιονδήποτε που θεωρείται εγκληματίας... Μόνο οι 
Γιαπωνέζοι γυρίζουν τέτοια. 


ΤΟΚΥΟ ΟΟΚΕ ΡΟϋΟΕ (2008) 

Ιδιωτικοποιημένη ΟΟΡΕ αστυνομία σε μια μελλοντολογική 
σπλάτερ δυστοπική κοινωνία. Είπαμε: Μόνο οι Γιαπωνέζοι 
γυρίζουν τέτοια. Για τους εραστές του τρόμου (γιατί αλήθεια η 
ταινία είναι ακραία). Πάντως όποιος καταφέρει να την δει θα 
ανταμειφθεί πλουσιοπάροχα, καθώς η ταινία αποτελεί και μία 
σάτιρα της μελλοντικής υπερβίαιης καπιταλιστικής κοινωνίας, 
όπου σημασία έχει η τήρηση του νόμου και όχι η εξάλειψη των 
λόγων που οδηγούν στο έγκλημα. 




ίο 








ΤΗΕ Ι_ΠΎΙ_Ε ΡΕΟΡΙΕ (ΤΗθ ΤννΜΪ 9 Ηΐ Ζοηβ) (1962) 


Φανταστείτε να έρχονταν δύο τεράστιοι αστροναύτες στη Γη και να σας αναγκάζανε 
να τους λατρέψετε σαν θεούς. Αυτό και αν είναι δυστοπία. Αυτό το ΤννϊΙΙϊηΓιΙ Ζοπθ 
(1959-1964) είχε μία ποιότητα αξεπέραστη. Σχεδόν όλα τα επεισόδια της θρυλικής 
αμερικάνικης σειράς, μπορείτε να τα δείτε δωρεάν οπΜπθ. 

ΠΑΝΑΓΙΩΤΗΣ ΞΗΡΟΥΧΑΚΗΣ 


* Τα υπόλοιπα μέρη του αφιερώμ ατος στις ταινίες δυστοπίας περιλαμ βάνονται σε προηγούμ ενα τεύχη του ΖΕΡΟ 
ΌΕΟΟΡΑΡΗΙΌ. Όλα τα τεύχη είναι διαθέσιμα σε ηλεκτρονική μορφή στο όίοη του περιοδικού: 
ζεωμεορΓαρήίε. ννοΓάρεεεε. εοππ 

Μέροδ Τέταρτο 


ΠΑΡΟΥΣΙΑΣΗ ΤΑΙΝΙΩΝ ΤΟΥ ΒΚΙΑΝ ΟΕ ΡΑΙ.ΜΑ 


Ο Βπαη ϋθ ΡαΙιπα παρότι είναι ένας σκηνοθέτης του ΗοΙΙγννοοοΙ φαίνεται να έχει 
κρατήσει κάτι από τον εαυτό του στις ταινίες που «δημιουργεί». Σίγουρα δεν είναι 
επαναστάτης ούτε καν πλησιάζει δηλαδή, αλλά διατηρεί σε ένα μεγάλο βαθμό την 
αξιοπρέπειά του. Ίσως αυτός να είναι και ο λόγος που δεν έχει ακόμα «τιμηθεί» με 
κάποιο 0503 .γ. Παρακάτω θα ασχοληθώ με τις δύο τελευταίες του ταινίες οι οποίες 
κατά τη γνώμη μου αξίζουν προσοχής. 

ΕΝ ΥΥΧΡΩ - ΚΕΟΑΟΤΕϋ- (2011) 

Το Ρβ03θΐθοΙ αποτελεί μια έκπληξη στη θεματολογία 
ανάμεσα στις ταινίες που έχει γυρίσει ο Θθ Ρ3ΐιπ3. Δεν έχει 
καμία <τχέση με τα θρίλερ μυστηρίου, τις περιπέτειες και τις 
ταινίες δράσης που μας είχε συνηθίσει. Πρόκειται για ένα 
ψευτο-ντοκιμαντέρ με το σενάριο να επικεντρώνεται γύρω 
από τη ζωή μιας ομάδας στρατιωτών των Η .Π.Α. στον 
πόλεμο του Ιράκ. Η ταινία σκιαγραφεί τους χαρακτήρες 
κάποιων στρατιωτών και προσπαθεί να αναδείξει τις 
συνθήκες κάτω από τις οποίες μια φαινομενικά 
συμπαθητική παρέα ανθρώπων που έχουν στρατολογηθεί 
στο Ιράκ μετατρέπεται σε «τέρατα» του πολέμου. Παρόλα 
αυτά δεν δείχνει καμιά συμπάθεια ούτε θυματοποιεί τους 
στρατιώτες που προβαίνουν σε μια σειρά από φρικαλεότητες (εκτέλεση αμάχων, 
βιασμούς κλπ.). Αντίθετα τους καθιστά συνυπεύθυνους για ό,τι συμβαίνει. 
Χαρακτηριστικό παράδειγμα είναι η άρνηση συμμετοχής ενός από την ομάδα 
στρατιωτών στον ομαδικό βιασμό μιας Ιρακινής. Όπως ίσως φαντάζεστε η ταινία 
αυτή δεν άρεσε καθόλου στους αμερικάνους, οι οποίοι την πρόβαλαν ελάχιστα (σε 
ολόκληρη την επικράτεια των Η.Π.Α. προβλήθηκε μόλις σε 15 κινηματογράφους!!!). Το 
σενάριο της ταινίας, το οποίο έχει γράψει επίσης ο ϋθ Ρ3ΐπΐ3, βασίζεται σύμφωνα με 
τον ίδιο σε έρευνα που έχει κάνει και μέσα από την οποία βρήκε στοιχεία που 
απεικόνιζαν με λεπτομέρεια τις πιο ανατριχιαστικές πράξεις του αμερικανικού 
στρατού που έχουμε δει τα τελευταία χρόνια. 

ΡΑ55ΙΟΝ (2010) 



ΟΗΚΜΑΙΜ0Τ10Ν *ςΤΐΛ£ 50ΟΝ0ΤΜ 


Στην τελευταία του ταινία ο ϋθ Ρ3ΐηΐ3 γυρνάει στις παλιές 
του αγάπες: Θρίλερ μυστηρίου στα πρότυπα του Χίτσκοκ, 
με σύγχρονη όμως προσέγγιση. Ανταγωνισμός, πάθος, 
σεξουαλικότητα αναμιγνύονται γύρω από δύο γυναίκες με 
φόντο έναν φαινομενικά προβλέψιμο φόνο. Μέσα σε όλα 
αυτά υπάρχει το έμμεσο σχόλιο του ϋθ ΡαΙιπ3 για τις 
σχέσεις εξουσίας στους εργασιακούς χώρους. Σίγουρα 
ανακυκλώνει παλιές ιδέες που έχουμε δει τόσο σε 
προγενέστερες δικιές του ταινίες όσο και άλλων 
σκηνοθετών-σεναριογράφων. Το τέλος όμως επιφυλάσσει 
έναν καταιγισμό από ανατροπές , που σε αφήνει με 
ανοιχτό το στόμα και με κάτι για να σκεφτείς μετά το πέσιμο της αυλαίας. 


* 

> - * 

ΡΑδδΙΟΝ 

ΚΙΝΕΖΟΣ 













